Diari Oficial de la Generalitat Valenciana


Sumari del DOGV 5675, del 08-01-2008 (2007/15037)

RESOLUCIÓ de 20 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 15.224,62 m² de superfície, situada a Tavernes de la Valldigna (València), partida del Cambro, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5675

Data del DOGV
:   08-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15532


Data del document
:   20-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Tavernes de la Valldigna
    * cultura regional
    * transmissió de la propietat
    * propietat immobiliària

RESOLUCIÓ de 20 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 15.224,62 m² de superfície, situada a Tavernes de la Valldigna (València), partida del Cambro, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària. [2007/15994]  
L'Ajuntament de Tavernes de la Valldigna, en sessió plenària realitzada el dia 15 d'octubre de 2007, va acordar la cessió gratuïta a la Generalitat de la parcel·la de 15.224,62 m² de superfície, situada en la partida del Cambro de la dita població. Tal com consta en l'acord mencionat l'immoble té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'un institut d'educació secundària.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Tavernes de la Valldigna de la parcel·la de 15.224,62 m² de superfície, situada en la partida del Cambro de la dita població, que confronta: nord, porció número 1 d'ús viari, prolongació del carrer de Sant Benet, resultant de la divisió practicada de la finca matriu; sud,porció número 2 d'ús viari, prolongació del carrer de Sant Josep; est, carrer del Portalet; i oest, porció número 3 d'ús viari resultant de la divisió.  
Consta inscrita en el Registre de la Propietat de Tavernes de la Valldigna al tom 2730, llibre 795, foli 62, finca 46278, inscripció 1ª.   
Referència cadastral: pendent d'actualització cadastral.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Tavernes de la Valldigna, s'efectua amb la condició de destinar la parcel·la a la construcció d'un institut d'educació secundària, i queda subjecta al que disposa l'article 37 de la Llei 14/2003, de Patrimoni de la Generalitat. Per la seua part, l'ajuntament assumix els compromisos següents:  
1. Dotar la parcel·la dels servicis urbanístics que falten per a l'edifici projectat (connexions a peu de parcel·la) perquè assolisca la condició de solar. En concret:  
Accés rodat amb pavimentació de calçades i voreres de tots els carrers i vials a què confronta i la seua connexió amb el nucli urbà de la població.  
Abastiment d'aigua i xarxa d'hidrants contra incendis.  
Evacuació d'aigües (pluvials i residuals).  
Subministrament d'energia elèctrica en baixa o mitjana tensió.  
Enllumenat públic.  
Telefonia.   
2. L'ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbrat, línies aèries, conduccions superficials o subterrànies, etc.) Adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 20 de desembre de 2007.- El conseller d'Economia, Hisenda i Ocupació: Gerardo Camps Devesa.